
AL

În conformitate cu prevederile Regulamentului Camerei Deputaţilor, republicat, vă înaintăm alăturat, Raportul de respingere asupra proiectului de Lege pentru modificarea şi completarea Legii nr. 283/2010 privind camerele pentru agricultură, industrie alimentară, piscicultură, silvicultură şi dezvoltare rurală, transmis cu adresa nr. PLx. 129 din 6 aprilie 2016 şi înregistrat cu nr.4c-4/209 din 7 aprilie 2016.

În raport de obiectul şi conţinutul său, proiectul de lege face parte din categoria legilor organice.
PREŞEDINTE,
                             Ioan MUNTEANU

R A P O R T   DE  RESPINGERE
    asupra proiectului de Lege pentru modificarea şi completarea 
         Legii nr. 283/2010 privind camerele pentru agricultură,
 industrie alimentară, piscicultură, silvicultură şi dezvoltare rurală
(PLx. 129/2016)
În conformitate cu prevederile art. 95 din Regulamentul Camerei Deputaţilor, republicat, Comisia  pentru agricultură, silvicultură, industrie alimentară şi servicii specifice a fost sesizată spre dezbatere în  fond, cu proiectul de Lege pentru modificarea şi completarea Legii nr. 283/2010 privind camerele pentru agricultură, industrie alimentară, piscicultură, silvicultură şi dezvoltare rurală, înregistrat cu 4c-4/209 din 7 aprilie 2016.
 Senatul în calitate de primă Cameră sesizată a adoptat proiectul de lege în şedinţa din 29 martie  2016.

 Conform prevederilor art. 76 alin.(1) din Constituţia României, republicată şi ale art.92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră Decizională.
Consiliul Legislativ a avizat favorabil proiectul de lege conform avizului nr. 1229/16.11.2015.

Comisia juridică, de disciplină şi imunităţi a avizat favorabil proiectul de lege. 
Guvernul prin punctul de vedere transmis cu adresa nr. 871/MRP/24.02.2017 precizează că nu susţine adoptarea proiectului de lege.
Proiectul de lege  are ca obiect de reglementare modificarea şi completarea Legii nr. 283/2010 privind camerele pentru agricultură, industrie alimentară, piscicultură, silvicultură şi dezvoltare rurală , republicată, cu modificările şi completările ulterioare, propunându-se înlocuirea unor termeni, introducerea unor prevederi de clarificare cu privire la persoanele care pot deveni membri ai camerelor agricole, stabilirii unui nou termen pentru constituirea comitetelor judeţene de iniţiativă, redefinirii atribuţiilor camerelor agricole, finanţării primelor alegeri pentru camerele judeţene şi Camera Naţională de la bugetul Ministerului Agriculturii şi Dezvoltării Rurale
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru agricultură, silvicultură, industrie alimentară şi  servicii specifice au examinat proiectul de lege, în şedinţa din 26.06.2017.
Din totalul de 24 de membri ai Comisiei pentru agricultură, silvicultură, industrie alimentară şi servicii specifice au fost prezenţi la dezbatere 23  deputaţi.
În urma examinării proiectului de lege  şi a opiniilor exprimate, membrii Comisiei pentru agricultură, silvicultură, industrie alimentară şi servicii specifice au hotărât, cu  majoritate de voturi (s-au înregistrat 4 voturi împotrivă), respingerea proiectului de lege  din următoarele motive: 
· nu răspunde cerinţelor de descentralizare prin înfiinţarea unor structuri noi cu fonduri de la bugetul de stat;
· acordarea cu titlu gratuit de imobile şi spaţii către camerele agricole nu este corelată cu prevederile constituţionale;
· atribuţiile camerelor agricole introduse la art. 18 şi 19 creează confuzii, antinomii, paralelisme legislative şi chiar abuzuri asupra fermierilor;
· nu este rezolvată problema numărul unu a legii-bugetarea acţiunilor prevăzute în proiectul de lege;
Proiectul de lege  face parte din categoria legilor organice, potrivit prevederilor art. 76 alin.  2  din Consituţia României, republicată.

                     PREŞEDINTE,                                         SECRETAR,

          Ioan MUNTEANU                                     Dan CIOCAN
Consilier parlamentar,

dr. Gabriela Amalia Ciurea

